Source: http://www.legex.ro/Ordin-585-2014-133644.aspx
Timestamp: 2020-05-30 09:35:10+00:00

Document:
Ordinul 585/2014 | Legislatie gratuita
Ordin 585 2014 a se vedea Legea 1 2005
Ordinul Nr.585 din 04.04.2014
ACT EMIS DE: DEPARTAMENTUL PENTRU ÎNTREPRINDERI MICI SI MIJLOCII, MEDIUL DE AFACERI SI TURISM
ACT PUBLICAT ÎN MONITORUL OFICIAL NR. 327 din 06 mai 2014
Având în vedere prevederile art. 3 pct. 41 din Hotărârea Guvernului nr. 430/2013 privind organizarea şi funcţionarea Departamentului pentru Întreprinderi Mici şi Mijlocii, Mediul de Afaceri şi Turism, cu modificările ulterioare,în temeiul art. 9 alin. (5) din Hotărârea Guvernului nr. 430/2013, cu modificările ulterioare,ministrul delegat pentru întreprinderi mici şi mijlocii, mediul de afaceri şi turism emite prezentul ordin. Articolul 1Se aprobă componenţa Comisiei de examinare a documentaţiei în vederea eliberării avizului pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei, prevăzută în anexa nr. 1. Articolul 2Se aprobă Procedura de avizare pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei, prevăzută în anexa nr. 2. Articolul 3Se aprobă modelul de aviz pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei, prevăzut în anexa nr. 3. Articolul 4Membrii Comisiei de examinare a documentaţiei, conform anexei nr. 1, vor duce la îndeplinire prevederile prezentului ordin. Articolul 5Anexele nr. 1-3 fac parte integrantă din prezentul ordin. Articolul 6La data intrării în vigoare a prezentului ordin se abrogă Decizia preşedintelui Agenţiei pentru Implementarea Proiectelor şi Programelor pentru Întreprinderi Mici şi Mijlocii nr. 364/2012 privind aprobarea componenţei Comisiei de examinare a documentaţiei, a Procedurii de avizare şi a modelului de aviz pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei, publicată în Monitorul Oficial al României, Partea I, nr. 678 din 28 septembrie 2012. Articolul 7Prezentul ordin se publică în Monitorul Oficial al României, Partea I. p. Ministrul delegat pentru întreprinderi mici şi mijlocii, mediul de afaceri şi turism, Anca-Laura Ionescu, secretar de stat
ANEXA Nr. 1COMPONENŢA Comisiei de examinare a documentaţiei în vederea eliberării avizului pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei Articolul 1Comisia de examinare a documentaţiei este compusă dintr-un preşedinte, 4 membri şi 2 membri supleanţi. Articolul 2Nominalizarea preşedintelui şi a membrilor Comisiei de examinare a documentaţiei se efectuează prin ordin al ministrului delegat pentru întreprinderi mici şi mijlocii, mediul de afaceri şi turism. Articolul 3Secretariatul Comisiei de examinare a documentaţiei este asigurat de Direcţia politici pentru IMM şi cooperaţie din cadrul Departamentului pentru Întreprinderi Mici şi Mijlocii, Mediul de Afaceri şi Turism. ANEXA Nr. 2PROCEDURA DE AVIZARE pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei Articolul 1Comisia de examinare a documentaţiei în vederea eliberării avizului pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei, prevăzut la art. 3 pct. 41 din Hotărârea Guvernului nr. 430/2013 privind organizarea şi funcţionarea Departamentului pentru Întreprinderi Mici şi Mijlocii, Mediul de Afaceri şi Turism, cu modificările ulterioare, funcţionează în Direcţia politici pentru IMM şi cooperaţie din cadrul Departamentului pentru Întreprinderi Mici şi Mijlocii, Mediul de Afaceri şi Turism şi are ca atribuţii principale înregistrarea şi analizarea cererilor însoţite de documentele prevăzute la art. 2, precum şi acordarea avizului pentru conformitatea statutului asociaţiilor sau uniunilor judeţene/naţionale de societăţi cooperative cu prevederile Legii nr. 1/2005 privind organizarea şi funcţionarea cooperaţiei, cu modificările şi completările ulterioare. Articolul 2(1) Pentru eliberarea avizului prevăzut la art. 3 pct. 41 din Hotărârea Guvernului nr. 430/2013, cu modificările ulterioare, asociaţiile sau uniunile judeţene/naţionale de societăţi cooperative, prin reprezentanţii lor, vor depune la Direcţia politici pentru IMM şi cooperaţie o cerere de eliberare a avizului, însoţită de următoarele documente:a)statutul asociaţiei sau al uniunii judeţene/naţionale de societăţi cooperative, în copie şi în original; b)actul constitutiv al asociaţiei sau al uniunii judeţene/naţionale de societăţi cooperative, în copie şi în original; c)actul doveditor al sediului prevăzut în statut, în copie certificată de către membrul asociat împuternicit prin actul constitutiv al asociaţiei/uniunii judeţene/naţionale de societăţi cooperative să desfăşoare procedura de dobândire a personalităţii juridice, în conformitate cu art. 90 alin. (2) lit. h) din Legea nr. 1/2005, cu modificările şi completările ulterioare; d)declaraţia pe propria răspundere privind existenţa patrimoniului iniţial prevăzut în statut; e)declaraţia pe propria răspundere din care să rezulte îndeplinirea condiţiilor prevăzute la art. 103 din Legea nr. 1/2005, cu modificările şi completările ulterioare, în cazul uniunilor judeţene/naţionale de societăţi cooperative.
(2) Cererea de eliberare a avizului, precum şi documentele prevăzute la alin. (1) lit. d) şi e) vor fi semnate de către membrul asociat împuternicit prin actul constitutiv al asociaţiei/uniunii judeţene/naţionale de societăţi cooperative să desfăşoare procedura de dobândire a personalităţii juridice, în conformitate cu art. 90 alin. (2) lit. h) din Legea nr. 1/2005, cu modificările şi completările ulterioare.
(3) Documentele prezentate în original vor fi restituite, sub semnătură, membrului asociat împuternicit să desfăşoare procedura de dobândire a personalităţii juridice, după certificarea documentelor depuse în copie şi verificarea identităţii acestuia. Articolul 3În urma analizei documentaţiei menţionate la art. 2, Comisia de examinare a documentaţiei va proceda după cum urmează: a)va emite avizul, conform formularului prevăzut în anexa nr. 3 la ordin, în maximum 30 de zile lucrătoare de la data depunerii cererii şi a documentaţiei aferente, în cazul respectării de către solicitant a prevederilor Legii nr. 1/2005, cu modificările şi completările ulterioare; b)va solicita completarea documentaţiei prevăzute la art. 2 în termen de 15 zile lucrătoare de la data înregistrării cererii, în cazul în care documentaţia nu este completă. În acest caz, termenul de 30 de zile prevăzut la lit. a) se va calcula de la data depunerii la Direcţia politici pentru IMM şi cooperaţie a ultimului document solicitat; c)va întocmi scrisoarea de refuz al avizului de conformitate a statutului asociaţiei sau uniunii judeţene/naţionale de societăţi cooperative, în cazul în care acesta nu corespunde prevederilor Legii nr. 1/2005, cu modificările şi completările ulterioare. Articolul 4Avizul, adresa pentru completarea documentaţiei şi scrisoarea de refuz, după caz, se semnează de directorul general al Direcţiei generale pentru IMM şi cooperaţie din cadrul Departamentului pentru Întreprinderi Mici şi Mijlocii, Mediul de Afaceri şi Turism. Articolul 5Cererile de eliberare a avizelor vor fi înregistrate de Comisia de examinare a documentaţiei într-un registru special. Articolul 6În scopul obţinerii avizului Direcţiei generale pentru IMM şi cooperaţie pentru orice modificare/completare ulterioară a statutului asociaţiei sau uniunii judeţene/naţionale de societăţi cooperative sunt necesare: a)cererea de eliberare a avizului din partea membrului asociat împuternicit prin actul constitutiv sau prin hotărârea adunării generale/congresului de modificare/completare a statutului; b)hotărârea adunării generale/congresului, după caz, de modificare/completare a statutului, în original; c)actul de identitate al persoanei împuternicite prin actul constitutiv al asociaţiei/uniunii judeţene/naţionale de societăţi cooperative să desfăşoare procedura de dobândire a personalităţii juridice sau prin hotărârea adunării generale/congresului de modificare/completare a statutului. ANEXA Nr. 3– MODEL-DEPARTAMENTUL PENTRU ÎNTREPRINDERI MICI ŞI MIJLOCII, MEDIUL DE AFACERI ŞI TURISM Direcţia generală pentru IMM şi cooperaţie AVIZ pentru conformitatea statutului ........ ......... 1) cu prevederile Legii nr. 1/2005 privind organizarea şi funcţionarea cooperaţiei Având în vedere Cererea înregistrată la Direcţia generală pentru IMM şi cooperaţie din cadrul Departamentului pentru Întreprinderi Mici şi Mijlocii, Mediul de Afaceri şi Turism cu nr. ......../........ ............2) în registrul special, prin care se solicită eliberarea avizului pentru conformitatea statutului cu prevederile Legii nr. 1/2005 privind organizarea şi funcţionarea cooperaţiei, cu modificările şi completările ulterioare, în urma analizării documentelor anexate, Direcţia generală pentru IMM şi cooperaţie avizează favorabil statutul .............1), cu următoarele date de identificare: ................3). S-a eliberat prezentul aviz în vederea înscrierii în Registrul asociaţiilor şi fundaţiilor. Direcţia generală pentru IMM şi cooperaţie îşi rezervă dreptul de a retrage prezentul aviz pentru următoarele motive: 1. când scopul asociaţiei sau uniunii judeţene/naţionale de societăţi cooperative a devenit ilicit sau contrar ordinii publice; 2. când atingerea scopului asociaţiei sau uniunii judeţene/naţionale de societăţi cooperative se realizează prin mijloace ilicite sau contrare ordinii publice; 3. când se urmăreşte un alt scop decât cel pentru care s-a constituit asociaţia sau uniunea judeţeană/naţională de societăţi cooperative; 4. când se constată modificări/completări ale statutului fără avizul Direcţiei generale pentru IMM şi cooperaţie. Directorul general al Direcţiei generale pentru IMM şi cooperaţie, ........ ........ ..............4) L.S. Nr. ........ ........ ......... Data eliberării: anul ........ luna ....... ziua ............. 1) Denumirea asociaţiei sau uniunii judeţene/naţionale. 2) Numărul şi data de înregistrare a cererii la Direcţia generală pentru IMM şi cooperaţie. 3) Datele de identificare ale asociaţiei sau uniunii judeţene/naţionale de societăţi cooperative. 4) Numele şi prenumele directorului general al Direcţiei generale pentru IMM şi cooperaţie şi semnătura.
COMENTARII la Ordinul 585/2014
Momentan nu exista niciun comentariu la Ordinul 585 din 2014
Alte acte pe aceeaşi temă cu Ordin 585/2014

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 1
 Articolul 2
 Articolul 3
 Articolul 1
 Articolul 2
 Articolul 3
 Articolul 4
 Articolul 5
 Articolul 6